**Thomas Bauer Egeberg Giertsen** (født 1971) er en norsk stand-up komiker, humorist, produsent, skuespiller og programleder som er kjent fra TV-programmene *Helt perfekt* og *Mandagsklubben* på TVNorge, *Torsdagsklubben* på TV 2, samt flere stand-up forestillinger rundt om på landets scener. 

Giertsen vant i 2014 Wenche Foss' ærespris sammen med Sykehusklovnene.

Han er også kjent for sitt matengasjement. Han har blant annet vært gjestedommer på *MasterChef Norge*.

Bakgrunn og oppvekst
--------------------

Thomas Giertsen er sønn av Ap-politiker og tidligere leder i Norsk Kvinnesaksforening, Irene Bauer.

TV-opptredener
--------------

Giertsen debuterte som stand-up komiker i 1994 og ble raskt kjent som en talentfull underholder. Fra høsten 1996 til 1999 var han fast paneldeltaker i *Mandagsklubben* og hadde samme rolle i TV 2-programmet *Torsdagsklubben* i perioden 2002–2004, sammen med Otto Jespersen og Silje Stang. Mellom *Mandagsklubben* og *Torsdagsklubben* var han programleder for sitt eget talkshow, *I kveld med Thomas Giertsen* (sammen med Espen Eckbo og Jon Øigarden), som gikk høsten 1999 på TVNorge.

Vinteren 2002 var han både manusforfatter, instruktør og skuespiller i den satiriske serien *Endelig fredag*, som gikk på TV 2 (med blant annet skuespillerne Bjørn Sundquist, Jon Øigarden, Trond Høvik og Rebecka Hemse). I 2004 var han igjen å se på TV i forestillingen *Thomas Giertsen slår i hjel 4624 sekunder*, et stykke han hadde turnert med i 2000 og 2001. Programmet ble sendt i reprise i 2005. Høsten 2006 ble han portrettert i NRK-serien *Norsk humor* som tok for seg norske humorister som har vært toneangivende de foregående 10–15 årene på TV. Våren 2008 var han dommer i showet *Norske Talenter* sammen med Mia Gundersen og Jan Fredrik Karlsen.

Utover opptredener på TV og scenen var han i 2003 aktuell som hoverolleinnehaver i filmkomedien *Kvinnen i mitt liv*.

Han er i tillegg produsent og kreativ leder i et eget produksjonsselskap – Feelgood Scene Film & TV. En majoritet av aksjene ble i 2010 solgt til Sony Music for, etter Finansavisens beregninger, 16 millioner kroner.

Før gjennombruddet som stand-up-artist
--------------------------------------

Allerede fra 1992 var Giertsen aktiv som tekstforfatter og instruktør på Café Frölich (sammen med blant annet Atle Antonsen og Linn Skåber). I perioden 1993–1996 var han aktiv på scenen med *Lompelandslaget*, der han også bidro både som tekstforfatter og instruktør til en rekke forestillinger. I 1995 var han en del av forestilling *4 voksne herrer prater bullshit* (sammen med Øyvind Angeltveit, Trond Hanssen og Atle Antonsen). På samme tid var han også tekstforfatter for NRKs satireprogram *Egentlig* og ABC-revyene *Festrevy for Norge* og *Typisk Norsk*. I tillegg til dette var han samme år instruktør, tekstforfatter og sceneartist for Ole Paus-revyen *Brann i nevrosenes by*. I 1997 var han på scenen i forestillingen *Snarvei to Heaven*, (sammen med Øyvind Angeltveit, Trond Hanssen og Atle Antonsen). I 1998 var han instruktør for Rune Belsviks stykke *Aud og Jan fortel om egga sine*, som gikk på Den Nationale Scene i Bergen og Oslo Nye Teater.

På scenen
---------

I 1998 og 1999 hadde han stor suksess med forestillingen *Thomas Giertsen tar pirattaxi*. Forestillingen fikk gode kritikker i pressen og ble sett av over 120 000 mennesker, noe som gjorde den til den mest sette standup-forestillingen som hadde vært vist i Norge på det tidspunktet. 

Etter fast deltagelse i flere TV-program var han høsten 2000 tilbake på scenen med en ny forestilling kalt *Thomas Giertsen slår i hjel 4624 sekunder*. Han turnerte med forestillingen fram til desember 2001. Forestillingen ble også filmet og vist på TV 2 i 2004 og igjen i 2005.

Giertsen arbeider også bak scenen for andre artister, og selv om det ble noe mindre av dette etter at han slo igjennom som artist på slutten av 90-tallet, var han så sent som i 2019 instruktør for forestillingen *12 gode råd* med Bård Tufte Johansen og Atle Antonsen. I 2014 instruerte han også Tufte Johansens forestilling *Mann (44)*. I 2002 var han instruktør for Tommy Steines forestilling *Helt Tommy og litt tiger* og for Anne-Kat Hærlands standup-show *Jeg er IKKE Dina*.

Podkast
-------

I januar 2020 ble Giertsen fast fredagsgjest i *VGs* podkast *Giæver og gjengen*, og fra februar 2020 til juni 2021 var han medprogramleder i podkasten som kom ut hver fredag og som da het *Giæver og Giertsen*. I oktober 
2020 startet han som programleder i podkasten *Jeg kan ingenting om vin*, sammen med Merete Bø.

Annet
-----

Det ble mye vitsing og skriverier både i TV og avisene da han under en forestilling høsten 2002 brakk armen da han brøt håndbak med en kvinnelig publikummer. Giertsen sa at han var i så god form at han mente han kunne ta hvilken som helst dame i salen i håndbak, noe som førte til at en av de kvinnelige gjestene tok ham på ordet.

Giertsen var gift med redaktør og journalist Vanessa Rudjord fra 2001 til 2006. Han er nå samboer med fotografen Erle Kyllingmark som han har en sønn og en datter med. Giertsen er en habil kokk, og har deltatt vederlagsfritt på kjøkkenet hos restaurantene Palace Grill, Lysverket, Katla og Pjoltergeist.

Sitat
-----

«Nå skjønner jeg hvorfor faren min truet mora mi med skilsmisse da Ivar Dyrhaug hadde premiere på Rett Hjem!» Thomas Giertsen etter å ha blitt sammenlignet med Ivar Dyrhaug i *Mandagsklubben* 19. oktober 1998.

TV-opptredener og film
----------------------

* 2017 *Mandagsklubben (humor)*
* 2011-2022 *Helt perfekt (komiserie)*
* 2011 *Roast fra Chat Noir*
* 2008 *Torsdagsklubben (humor)*
* 2007 *Norske Talenter (underholdning)*
* 2007 *Shrek den tredje*
* 2006 *Norsk humor* (dokumentarserie, en episode der hans karriere var tema)
* 2005 *På Innsiden med Thomas Giertsen*
* 2004 *Shrek 2*
* 2003 *Best uten ball*
* 2003 *Kvinnen i mitt liv* (spillefilm)
* 2002-2004 *Torsdagsklubben (humor)*
* 2002 *Endelig fredag (komiserie)*
* 2001 *Shrek*
* 1999 *I kveld med Thomas Giertsen (talkshow og humor)*
* 1996-1999 *Mandagsklubben (humor)*

### Gjesteopptreden i TV

* 2003 *God kveld Norge* (gjest)
* 2003 *Først & sist* (gjest)
* 2001 *Big Brother 100 dager etter* (gjest)
* 2001 *Senkveld med HC og Tommy* (gjest)
* 2000 *Først & sist* (gjest)
* 1998 *Åpen post* (gjest)
* 1996 *Lille Lørdag* (gjest)

Produksjoner han har vært involvert i

* 2000 *Get Ready to Be Boyzvoiced*
* 1995 *Egentlig (manus)*

Referanser
----------

1. ↑  «Thomas Giertsens mor er død». Arkivert fra originalen 7. februar 2022. Besøkt 7. februar 2022.
2. ↑  «Tett på nett: Thomas Giertsen». *web.archive.org*. VG. 1998. Arkivert fra originalen 8. desember 2006. Besøkt 16. februar 2021. «Humor-idolet Thomas Giertsen har stor suksess om dagen. Showet hans «Thomas Giertsen tar pirattaxi men er likevel levende» er sett av nærmere 100 000. Hver mandag følger over 250 000 nordmenn hans saftifge sleivspark i mandagsklubben. 27-åringen har dessuten planer om et eget show på TV2 til høsten.»
3. ↑  «Kastet korsettet for kvelden». *TV2.no*. 7. mai 2004. Archived from the original on 10. mai 2006. Besøkt 10. april 2019. «Både vår egen journalist Jørgen Berge, mullaen og Stray Spetalen fikk en selvfølgelig plass i Torsdagsklubbens siste sending. Da kameraene var slukket, innrømmet Thomas at det ville bli rart og vemodig uten Torsdagsklubben.» CS1-vedlikehold: Uheldig URL (link)
4. ↑  E24.no – «Giertsen casher inn 16 mill.», publisert 16. januar 2010
5. ↑  «Thomas Giertsen: Tar Pirattaxi, men er likevel levende på Centralteateret.». *web.archive.org*. Nattguiden. 15. oktober 2006. Arkivert fra originalen 15. oktober 2006. Besøkt 16. februar 2021.
6. ↑  Thomas Giertsen og Anders Giæver – ny podkast-duo. *VG*. Besøkt 29. oktober 2020.
7. ↑  «(+) DN lanserer vin-podkast med Thomas Giertsen og Merete Bø». *m24.no*. 7. oktober 2020. Besøkt 2. november 2021.
8. ↑  Yttervik, Linn Kathrine (27. oktober 2002). «Hun tok knekken på Thomas Giertsen». *dagbladet.no* **(norsk)**. Besøkt 16. februar 2021.
9. ↑  Anna Skavlan (30. november 2021). «Thomas Giertsen: – Den enkleste og billigste investeringen er en balanse mellom å spise, sove og trene riktig». D2, Dagens Næringsliv. Besøkt 30. november 2021. «Som hobbykokk har han jobbet gratis på kjøkkenet hos blant annet Palace Grill, Lysverket, Katla og Pjoltergeist.»

Eksterne lenker
---------------

* 
* (en) Thomas Giertsen på Internet Movie Database Rediger på Wikidata

* (no) Thomas Giertsen hos Nationaltheatret Rediger på Wikidata

* (no) Thomas Giertsen hos Sceneweb Rediger på Wikidata

* (en) Thomas Giertsen hos The Movie Database Rediger på Wikidata

### Nett-TV

* Giertsen på *Først & sist* 2003[*død lenke*] (NRK, 19. september 2003)
* LilleLørdag, *Myke minutter*, Marit møter Giertsen (NRK, høsten 1996)

| * v
* d
* r
*Norske Talenter* |
| --- |
| Sesonger | 
* 1 (2008)
* 2 (2009)
* 3 (2010)
* 4 (2011)
* 5 (2012)
* 6 (2014)
* 7 (2015)
* 8 (2017)
* 9 (2018)
* 10 (2019)

 |
| Programledere | 
* Marte Stokstad (2008)
* Sturla Berg-Johansen (2008–2009)
* Pia Lykke (2009)
* Marthe Sveberg Bjørstad (2010–2011)
* John Brungot (2010–2011)
* Solveig Kloppen (2012–)
* Stian Blipp (2012)

 |
| Jury | 
* Jan Fredrik Karlsen (2008–2009)
* Thomas Giertsen (2008–2010)
* Mia Gundersen (2008–)
* Alex Rosén (2010–2012)
* Adil Khan (2011–2012)
* Omer Bhatti (2014)
* Lisa Tønne (2014)
* Bjarte Hjelmeland (2014)
* Linn Skåber (2015–2017)
* Bjarne Brøndbo (2015–)
* Suleman Malik (2015-2017)
* Janne Formoe (2018-)
* Mona Berntsen (2018–)

 |
| Vinnere | 
* 1: Erlend Bratland
* 2: Quick
* 3: Kristian Rønning
* 4: Daniel J. Elmrhari
* 5: Stine Hole Ulla
* 6: Angelina Jordan
* 7: Odin Landbakk
* 8: Vilde Winge

 |
| Andre deltakere | 
* Alexx Alexxander
* Duolva Duottar
* Frikar
* Mats Weinholdt
* Tina Presthus
* Oddvar Torsheim
* Absence Crew
* Stian Blipp
* Robert Smith-Hald
* MixMaster Cru

 |
| Andre versjoner | 
* Danmark
* Storbritannia
* Sverige
* USA

 |

Portal: Litteratur

|  |  |
| --- | --- |
| Oppslagsverk/autoritetsdata | Prabook **·** VIAF
 |